open-index/open-wikipedia-markdown huggingface dataset:
Aie Angek, X Koto, Tanah Datar

**Aie Angek** marupoan salah satu nagari nan tamasuak ka dalam wilayah kecamatan X Koto, Kabupaten Tanah Datar, Provinsi Sumatera Barat, Indonesia. Nagari iko barado di dakek gunuang marapi jo gunuang singgalang.

## Wilayah Administratif
Nagari Aie Angek tadiri dari 4 jorong, yaitunyo:

#Jorong Kandang Sampie
#Jorong Kapalo Koto
#Jorong Kayu Tanduak
#Jorong Koto Nan Gadang

## Potensi Nagari
Nagari Aie Angekmerupakan salah satu Nagari nan barado di Kecamatan X Koto dengan sabagian gadang kawasannyo barado di kaki Gunuang Marapi atau barado di dataran tinggi, Nagari Aie Angek mampunyoi potensi tanah untuak sektor pertanian jo perkebunan, iko didasari dengan sabagian besar masyarakaikmyo Nagari Aie Angek marupoan petani kebun sayua jo buah. Indak hanyo daerah kawasan aie angek mampunyoi kualitas tanaman sayuran nan rancak tatapi salah satunyo pulo barado di Koto baru yaitu di Cingkaring, Agam dengan produksi tanaman Kantangnya.

## Pautan lua

## Rujuakan
Sushila Karki

**Sushila Karki** () adolah surang politikuih jo mantan ahli hukum Nepal nan manjabaik sabagai Pardana Mantari Nepal samantaro sajak 12 September 2025, sasudah unjuak raso nan dipimpin dek Gen Z. Inyo marupokan padusi patamo nan memimpin Pamarintahan Nepal. Karki sabalunnyo manjabaik sabagai katua mahkamah aguang Nepal dari 11 Juli 2016 hinggo 6 Juni 2017, jo juo marupokan padusi patamo nan manduduaki jabatan tu.

## Kahidupan awal
Karki lahia pado 7 Juni 1952 dalam kaluarga Chhetri dari Sankarpur (kamudian manjadi bagian dari Biratnagar), Nepal. Inyo marupokan anak patamo dari tujuah badunsanak.

Karki manampuah pandidikan di Universitas Tribhuvan jo maraiah gala Sarjana Seni dari Mahendra Morang College pado tahun 1972. Inyo kamudian malanjuikan studinyo di Universitas Hindu Banaras. Kamudian inyo baliak ka kampus lamo untuak mampalajari hukum jo luluih tahun 1978.

## Rujuakan
Mohammad Roem

**Mohammad Roem** (END: **Mohammad Rum**; ) adolah surang politikuih Indonesia. Inyo manjabat dalam babagai posisi salamo karirnyo di pamarintahan, tamasuak sabagai Mantari Dalam Nagari, Mantari Lua Nagari, jo Wakia Pardana Mantari Indonesia. Inyo baparan pantiang dalam parundiangan Pajanjian Roem–Van Roijen pado maso Revolusi Nasional Indonesia (1945–1949), nan manjadi landasan bagi Konferensi Meja Bulek di mano Balando akianyo maakui kadaulatan Indonesia.

## Kahidupan awal
Roem lahia di Parakan, Temanggung, Jawa Tangah, pado 16 Mai 1908. Ayahnyo banamo Dulkarnaen Djojosasmito jo amaknyo Siti Tarbijah. Inyo pindah ka Pekalongan karano Parakan dilando dek wabah panyakik takah kolera, pes, jo influenza. Pado 1915, inyo basikola di Volksschool jo duo tahun kamudian malanjuikan ka Hollandse Inlandsche School hinggo 1924. Pado tahun nan samo, inyo mandapekan beasiswa untuak baraja di School tot Opleiding van Inlandsche Artsen (STOVIA) sasudah maikuiki ujian pamarintah. Tigo tahun kamudian, sasudah manyalasaian ujian pandahuluan, inyo dipindahan ka Algemene Middelbare School jo luluih pado 1930. Sasudah maikuiki ujian masuak kadokteran jo ditulak, inyo baaliah ka bidang hukum jo masuak ka Rechts Hoogeschool pado 1932 jo mandapekan gala Meester in de Rechten pado 1939.

## Rujuakan

### Bibliografi

* 
* 

## Bacoan tambahan
* 
*
Rumah Gadang Ranah Pantai Cermin

**Rumah Gadang Ranah Pantai Cermin** marupokan rumah adaik Minangkabau nan ado di Nagari Ranah Pantai Cermin, Kecamatan Sangir Batang Hari, Kabupaten Solok Selatan .  Rumah Gadang ko marupokan cagar budayo di Solok Selatan. Rumah Gadang Ranah Pantai Cermin juo marupoan tampek tujuan wisata nan tacantum dalam jaringan desa wisata (jadesta). Rumah gadang ko alah diwarihkan turun tamurun. Bangunan rumah gadang ko dibangun malalui gotong royong nan dipimpin dek niniak mamak jo caro mangumpuakan potensi kaum nan ado. Pado awal pambangunannyo, Rumah Gadang ko punyo ampek ruang, namun sasuai jo pakambangan zaman jo batambahnyo jumlah anggota suku, rumah gadang dibuek sampai sapuluah ruang. Rumah Gadang ko mampunyoi arsitektur nan unik dari bahan-bahan nan digunoan.

## Bantuak bangunan
Bantuak bangunan rumah gadang ko masih mampatahankan ciri-ciri khas rumah adaik Minangkabau, sarupo bantuak atok nan malangkuang sarupo tanduak kabau, jumlah gonjong (puncak atok) nan manunjuakan status sosial pamiliknyo, jo panggunoan kayu sabagai bahan bangunan utamo, rumah gadang ko punyo pabedaan nan signifikan. Pabedaan iko mancaminkan adaptasi budayo jo bahan nan tasadio di tampek pambangunan. Sarupo pamakaian kayu lokal di Ranah Pantai Cermin nan mungkin babeda jo jiniah kayu nan biaso digunoan di daerah lain di Sumatera Barat sarato rincian ukiran jo ornamen manampilkan sentuhan lokal nan unik.

Rumah gadang ko mampunyoi konstruksi rumah pangguang jo 10 biliak. Atoknyo tabuek dari seng bagalombang, jo tujuah gonjong (ampek di sabalah kida, tigo di sabalah kanan). Di surambi ado ciek gonjong, tapi itu indak dietong dalam jumlah gonjong di rumah adaik. Bangunan ko maadok ka selatan. Sacaro kasaluruahan tabuek dari kayu, dindiang jo bagian bawah bangunan (di bawah rumah) tabuek dari simin. Di bagian muko rumah gadang tadapek surambi jo 5 anak janjang nan tabuek dari simin. Bangunan ko punyo 1 pintu di bagian muko jo 10 jendela.

## Galeri poto

Berkas:Rumah Gadang Ranah Pantai Cermin 01.jpg|al=Bagian samping|Bagian sampiang
Berkas:Rumah Gadang Ranah Pantai Cermin 08.jpg|al=Jendela|Jandela
Berkas:Rumah Gadang Ranah Pantai Cermin 11.jpg|Sambungan tiang
Berkas:Rumah Gadang Ranah Pantai Cermin 07.jpg|al=Pintu depan dan tangga|Pintu muko jo janjang .
Berkas:Rumah Gadang Ranah Pantai Cermin 10.jpg|al=Bagian kolong|Bagian bawah


## Rujuakan
Candi Tanjung Medan

**Candi Tanjung Medan** marupokan situs purba nan talatak di Dusun Tanjung Medan, Nagari Petok, Kecamatan Panti, Kabupaten Pasaman, Sumatera Barat. Situs iko alah lamo dikenal dek masyarakaik satampek, tapi baru sakitar taun 1990-an pamarintah mulai mampelokanyo candi ko.

## Sijarah
Candi Tanjung Medan marupokan cagar budaya barupo candi peninggalan zaman Hindu-Budha pado tahun 1.208 saka atau 1.285 Masehi, yoitu sajak paristiwa pamalayu di provinsi sumatera barat. Candi Tanjung Medan ko barado  tapeknyo talatak sakitar 20 kilometer arah utara Kota Lubuak Sikaping. Sacaro geografis, Candi Tanjung Medan barado pado katinggian sakitar 3.000 meter di ateh parmukaan lauik. Situs sejarah iko barado di antaro dua buah sungai nan mangalilinginyo, yoitu sungai Batang Sumpur jo Sungai Pauh Gadis. Sumber sejarah nan bakaitan jo Candi Tanjung Medan masih alum ditemukan, sahinggo latar candi tasabuik alum diketahui sacaro pasti. Badasarkan siso-siso candi nan ditemukan, manunjuakkan ado nan samo jo candi nan barado di sapanjang Daerah Aliran Sungai (DAS) Batanghari nan sacaro periodesasi barasa dari abad XIII-XIV.

## Rujuakan
Microsoft Teams

|-
! colspan=2; style="font-size: 125%" | Microsoft Teams
|-
| colspan=2 |  
|-
! colspan=2 |
|-
| style="text-align:left;background:#b3b7ff" | **Pangembang** || style="text-align:left" | Microsoft
|-
| colspan=2; style="text-align:center;background:#b3b7ff" | **Versi rilis terkini**
|-
| style="text-align:left" | **Windows**
| style="text-align:left" | 25227.203 (Build 3915.2444) / 4 September 2025
|-
| style="text-align:left" | **macOS**
| style="text-align:left" | 25227.301 (Build 3887.7726) / 3 September 2025
|-
| style="text-align:left" | **Web**
| style="text-align:left" | August 2025 Update (25081500717) / 3 September 2025
|-
| style="text-align:left" | **Android**
| style="text-align:left" | 1416/1.0.0.2025162702 / 31 August 2025
|-
| style="text-align:left" | **iOS**
| style="text-align:left" | 7.16.0 / 3 September 2025; 19 days ago
|- 
| style="text-align:left" | **Windows (Classic)**
| style="text-align:left" | 1.8.00.21151 / 6 August 2025; 47 days ago
|-
| style="text-align:left" | **macOS (Classic)**
| style="text-align:left" | 1.8.00.21151 / 6 August 2025; 47 days ago
|-
| style="text-align:left" | **Web (Classic)**
| style="text-align:left" | 	July 2025 Update (1.0.0.2025070703) / 14 July 2025; 2 months ago
|-
| style="text-align:left;background:#b3b7ff" | **Bahasa pemrograman**
| style="text-align:left" | 
|-
| style="text-align:left;background:#b3b7ff" | **Sistem operasi** 
| style="text-align:left" | Microsoft Windows, macOS, iOS, Android, Web
|-
| style="text-align:left;background:#b3b7ff" | **Bahasa** 
| style="text-align:left" | 48 bahasa-bahasa
|-
| style="text-align:left;background:#b3b7ff" | **Jenis** 
| style="text-align:left" | Collaborative software
|-
| style="text-align:left;background:#b3b7ff" | **Lisensi** 
| style="text-align:left" | Perangkat lunak awan komersial proprietari
|-
| style="text-align:left;background:#b3b7ff" | **Bahaso Minangkabau**
| style="background:#fdb3ab" | **Indak**
|-
| style="text-align:left;background:#b3b7ff" | **Situs web** 
| style="text-align:left" |
Prasasti Keping Tembaga Laguna

**Prasasti Keping Tembaga Laguna** atau **Lempeng Tembaga Laguna** ditamukan tahun 1989 di Laguna de Bay, Manila, Filipina. Pananggalan nan tatulih di prasasti tasabuik manunjuakan tahun 822 Saka, atau 21 April 900. Prasasti iko manggunoan bahaso Melayu Kuno meskipun banyak kato-kato dari bahaso Sanskerta, bahasa Jawa Kuno, jo bahasa Tagalog Kuno, sarato ditulih jo aksara Kawi.

## Pambuatan
Guluangan tambago iko agak babeda pambuatannyo apobilo dibandiangkan jo guluangan tambago dari Jawa samasonyo. Huruf-huruf pado keping Laguna ditatah pado kepingnyo langsuang, sadangkan di Jawa ditulih pado keping nan diangekan dan manjadi lunak.

## Isi
Isi prasasti iko bacarito tantang parnyataan pambebasan hutang emas tahadok sasaurang banamo Namwaran. Di dalamnyo manyabuikan pulo sajumlah namo tampek di sakitar Filipina (Tondo, Pila, jo Pulilan), sarato manyabuik pulo namo "Mdan" (kamungkinan iko Kerajaan Medang di Jawa), sarato babarapo tampek nan alum dapek dipastikan sarupo Dewata. Prasasti iko manjadi patunjuak manganai adonyo pangaruah Karajaan Medang di Pulau Luzon pado awa abaik ka-10. Dokumen iko kiniko tasimpan di Museum Nasional Filipina.

## Rujuakan

## Pautan lua
*  http://www.bibingka.com/dahon/lci/lci.htm Hector Santos' A Philippine Document from 900 A.D.]
*  Paul Morrow's The Laguna Copperplate Inscription 
*  Kawi-Philippines Laguna Copperplate Inscription
Museum Nasional Filipina

**Museum Nasional Filipina** () adolah sabuah limbago pamarintah di Filipina sarato bakaduduakan sabagai limbago pandidikan, ilmu pengetahuan dan kabudayaan dalam manyajikan babagai koleksi nasional permanen nan manampilkan entropologi, arkeologi jo seni rupa di Filipina. Samanjak tahun 1998, Museum Nasional alah manjadi agensi regulatori jo enforcement dari Pemerintah Nasional dalam marestorasi sarato manjago properti-properti, situs-situs dan reservasi-reservasi kabudayaan nan bapangaruah di saluruah Filipina.

Museum Nasional mangoperasikan Museum Seni Rupa Murni Nasional, Museum Antrolopogi Nasional, Museum Sijarah Nasional, dan Planetarium Nasional, nan kasadonyo barado di palataran Taman Rizal.

## Rujuakan


## Bacaan tambahan
*
Rumah Percetakan Uang

**Rumah** **Percetakan Uang**  adolah bangunan rumah gadang nan marupokan bekas rumah percetakan pitih. Bangunan ko alah tagak sajak taun 1800-an dan alah diduduaki sajak zaman panjajahan Balando jo Japang. Bangunan ko talatak di Koto Pulai, Nagari Kambang Timur, Kecamatan Lengayang, Kabupaten Pesisir Selatan. Bekas rumah percetakan uang ko alah manjadi situs warisan budaya Balai Pelestarian Warisan Budaya Sumatera Barat.

## Bantuak bangunan
Bangunan ko dibuek dari kayu dan mamanjang dari utara ka selatan. Panjang bangunan ko baukuran 12,80 m, leba 10,6 m, jo tinggi 7,5 m. Lantai bangunan ko ditingkekkan 1,4 m di ateh pamukoan tanah, tadiri dari 22 tiang. Bangunan ko tadiri dari babarapo ruangan, yaitu:
* Ruang rapek baukuran 12,8 m x 3,2 m
* Biliak baukuran 3,2 m x 2,2 m
* Ruang tampek palinduangan pangungsi baukuran 9,6 m x 3,2 m
* Ruang dapua baukuran 3,2 m x 2,2 m

Jendela pado bangunan ko juo tabuek dari kayu dan bantuaknyo sarupo jendela biaso. Pintu masuak masih asli, tabuek dari pinil ukiran. Pintunyo baukuran 0,75 m x 1,85 m. Atok, dindiang, jo lantainyo indak asli lai, alah manjalani parbaikan dek pamarintah daerah. Babarapo ventilasi bangunan ko manampilkan ukiran kayu malingkar baukuran 37 cm. Namun, babarapo lubang ventilasi indak punyo ukiran lai, karano ilang dek pabaikan bangunan. Dindiang luanyo dipasang jo alur basilang, sadangkan dindiang dalamnyo polos. Terasnyo punyo paga papan, nan babantuak basilang jo mampunyoi nilai seni nan cukuik tinggi.

## Galeri poto

Berkas:Rumah Percetakan Uang 03.jpg||Paga barando
Berkas:Rumah Percetakan Uang 07.jpg||Janjang naiak
Berkas:Rumah Percetakan Uang 02.jpg||Bagian Muko
Berkas:Rumah Percetakan Uang 04.jpg||Jandela
Berkas:Rumah Percetakan Uang 11.jpg||Pintu


## Rujuakan
Hurling

**Hurling** adolah pamainan atau olahraga lua ruangan nan barasa dari Irlandia Gaelik kuno. Salah satu pamainan Gaelik asli Irlandia, inyo babagi sajumlah fitur jo sepakbola Gaelik, sarupo lapangan dan gol, jumlah pamain, dan banyak terminologi. Ado pamainan sarupo untuak padusi nan disabuik camogie (*camógaíocht*). Iko babagi akar Gaelik nan umum jo olahraga shinty (*camanachd*), nan dimainkan tarutamo di Skotlandia.

Tujuan pamainan iko adolah untuak pamain manggunoan tungkek kayu (abu) nan disabuik hurl (dalam bahasa Irlandia, *camán*) untuak manganai bola ketek nan disabuik sliotar di antaro tiang gawang lawan baiak di ateh mistar gawang untuak ciek poin, atau di bawah mistar gawang dijago dek panjago gawang untuak ciek gol, nan samo jo tigo poin. Sliotar dapek ditangkok di tangan dan dibawok indak labiah dari ampek langkah, ditokok di udaro, atau ditokok di tanah dengan lemparan. Itu dapek pulo ditendang, atau ditampa jo tangan tabukak (*hand pass*) untuak umpan jarak pendek. Saurang pamain nan nio mambawo bola salamo labiah dari ampek langkah harus mamantul atau manyeimbangkan sliotar di ujuang tungkek, dan bola hanyo dapek ditangani duo kali katiko barado dalam kapamilikannyo.

## Rujuakan
* 
* 

## Pautan lua

* Hurling at the GAA website
Benteng Parik Batu

**Benteng Parik Batu** adolah salah satu situs Karajaan Daulat Parit Batu nan talatak di Jorong Bandarejo Kanagarian Lingkuang Aua Kecamatan Pasaman, Kabupaten Pasaman Barat. Benteng Parik Batu dibangun ateh parintah Tuanku Daulat. Pambangunan benteng ko marupoan imbauan dari pamarintah Hindia Balando. Benteng Parik Batu dibangun sakitar taun 1901 Masehi, sasudah itu barulah  panduduak pindah ka daerah sakitar benteng. Benteng Parik Batu talatak antaro Sungai Batang Tomani di utara jo Sungai Batang Tipo di selatan.

## Panjalehan arkeologis
Situs Bekas Karajaan Daulat Parit Batu hanyo maninggaan benteng babantuak susunan sagi ampek dari batu-batu sungai nan baukuran 132 m jo leba 88 m. Manuruik pawaris Karajaan Daulat Parit Batu nan ka-7, yaitu Tuanku Hendri Eka Putra, SE Daulat Yang Dipertuan Parit Batu Pucuak Adaik Pasaman, bangunan istano sabalunnyo talatak dalam wilayah benteng ko. Benteng Parit Batu disabuik juo jo Nagari Tuo Parit Batu. Situs ko talatak 500 m dari jalan raya nan mahubuangkan Simpang Ampek jo jalan manuju Aia Bangih. Sacaro geografis, Benteng Parit Batu talatak di antaro Sungai Batang Tomani di utara jo Sungai Batang Tipo di selatan. Di sabalah timur ado Pagunuangan Bukit Barisan, sadangkan di sabalah baraik ado pintu masuak karano marupoan bagian nan paliang mudah dijangkau jo kondisi tanah nan relatif data. Bangunan benteng ko mampunyoi rencana sagi ampek, manempati laweh 132 m x 88 m. Benteng ko tadiri dari susunan batu andesit nan dibangun di sakitar daerah tasabuik jo katinggian antaro 150 cm – 200 cm jo leba bagian ateh mulai dari 1 m – 2 m. Panjang batu-batu nan digunoan sabagai bahan bangunan untuak benteng ko bavariasi antaro 8 – 40 cm. Di dalam benteng, indak ado struktur bangunan nan ditamukan, tapi cukuik banyak pacahan keramik nan ditamukan. 100 m sabalah barat benteng, ado kompleks pamakaman nan manuruik informasi, marupoan pamakaman tokoh-tokoh nan takaik jo pambangunan benteng jo pamukiman. Tigo dari kuburan tasabuik adolah kuburan pajabaik/rajo nan mamarintah benteng tasabuik, yaitu Daulat Sakit Kaki (rajo partamo), jo Rajo Muhammad Ali Nafiah.

## Rujuakan
Rumah Gadang 18 Ruang

**Rumah Gadang 18 Ruang** marupoan rumah adat Minangkabau nan talatak di Nagari Abai, Kecamatan Sangir Batang Hari, Kabupaten Solok Selatan, Provinsi Sumatera Barat .  Rumah Gadang ko marupokan cagar budayo di Kabupaten Solok Selatan. Rumah Gadang ko barado indak jauah dari Rumah Gadang 21 Ruang. Bangunan Rumah Gadang ko punyo kaum Datuak Rajo Tuo dari suku Malayu Gadiang di Nagari Abai.  Kini ko, Rumah Gadang mamiliki 18 ruang nan dibangun manuruik pakambangan suku. Salain itu digunoan untuak acara adaik, musyawarah, malewakan jo batagak gala datuak, alek panikahan, dakwah jo jikok ado anggota kaluarga nan maningga, mareka disamayamkan di tampek iko.

## Bantuak bangunan
Rumah gadang ko punyo 18 ruang nan bafungsi sabagai kamar. Satiok kamar dulu punyo pintu untuak manuju dapua. Kini pintu dapua indak ado lai. Rumah gadang punyo konstruksi sarupo rumah panggung, atap seng bagalombang, jo jumlah gonjong 12 (6 di kida, 6 di suok). Salain itu, di Bagian sarambi ado pulo ciek gonjong, tapi indak dihituang dalam jumlah gonjong di rumah gadang. Rumah gadang ko dulu punyo atok ijuiak. Atok ijuak diganti jo seng pado taun 1942  salanjuiknyo bahan kayu nan diambiak dari hutan. Caro untuak maambiaknyo adolah jo mangerahkan anak Nagari Abai jo Batombe (babaleh pantun).

Dindiang bangunan tabuek dari sasak nan ditutuik jo simin. Parubahan iko tajadi sakitar taun 1970. Bangunan ko maadok ka arah barat, dan saluruahnyo tabuek dari kayu. Hanyo dindiang jo bagian bawah bangunan (kolong) ado tadapek anjuang nan talatak di sabalah kida jo kida bangunan. Lantainyo dari papan, dan langik-langiknyo dari papan lambresering. Bangunan ko punyo ciek pintu di bagian muko. Jendelanyo panel jo jalusi. Dimuko bangunan rumah gadang ado duo rangkiang.

## Galeri poto

Berkas:Rumah_Gadang_18_Ruang_02.jpg|Bagian muko
Berkas:Rumah_Gadang_18_Ruang_04.jpg|Bagian sampiang
Berkas:Rumah_Gadang_18_Ruang_08.jpg|Tonggak
Berkas:Rumah_Gadang_18_Ruang_07.jpg|Jendela
Berkas:Rumah_Gadang_18_Ruang_05.jpg|Barando muko jo janjang naiak


## Rujuakan
Rumah PDRI Bidar Alam

**Rumah Bidar Alam PDRI**, nan labiah dikenal sabagai Rumah Jama, marupoan situs basijarah nan tamasuak kadalam cagar budayo talatak di Jorong Bulian, Nagari Nagari Bidar Alam, Kecamatan Sangir Jujuan, Kabupaten Solok Selatan, Provinsi Sumatera Barat . Bangunan iko sangaik pantiang pado maso Pamarintahan Darurat Republik Indonesia (PDRI) pado taun 1948 inggo 1949.

## Peran dalam Sijarah PDRI
Rumah ko bafungsi sabagai pusek kontrol pamarintah dan juo bafungsi sabagai tampek rapek kabinet di bawah kapamimpinan Syafruddin Prawiranegara. Disikolah pamarintahan darurat dilatakkan satalah pamimpin-pamimpin Republik Indonesia, Soekarno jo Mohammad Hatta, ditangkok jo diasiangkan dek Balando ka Bangka. Syafruddin Prawiranegara manjabat sabagai pimpinan PDRI (Republik Demokratik Indonesia) di rumah gadang iko salamo labiah kurang tigo satangah bulan. Rumah gadang ko manyimpan sajuta makna jo kenangan bagi bangsa Indonesia. Sabagai markas, rumah iko juo bafungsi sabagai lokasi pancetakan Rupiah darurat jo bafungsi sabagai Istano Nagara pado taun 1949, katiko Bidar Alam manjadi ibu kota darurat Indonesia.

## Bantuak bangunan
Rumah ko babantuak Rumah Gadang Minangkabau nan bangonjong limo sarato punyo ruangan/biliak muko sarato dilengkapi jo dapua. Rumah Gadang mamiliki lantai pangguang sakitar 1 m jo panjang 10 m sarato leba 7 m. Rumah Gadang ko tabagi manjadi babarapo ruangan, yoitu ruang muko nan baukuran 3,2 m x 3,2 m jo janjang di sabalah kanan atau sabalah selatan ruang muko. Ruangan muko mampunyoi 8 jendela kaco di sisi kanan, kiri, jo muko. Ruang utamo adolah bagian nan paliang gadang jo paliang laweh jo panjang 10 m jo leba 7 m. Ruangan tu tabantang utara-selatan jo tigo biliak nan baturuik-turuik. Ruangan utamo ditopang dek 16 tiang utamo jo diameter 50 cm. Atok rumah ko tabuek dari seng jo 5 gonjong, 4 di antaronyo bajalan utara-selatan, sadangkan ciek barado di ruangan muko nan maadok ka jalan.

## Galeri poto

Berkas:Rumah PDRI Bidar Alam 02.jpg|Bagian muko
Berkas:Rumah PDRI Bidar Alam 03.jpg|Bagian sampiang
Berkas:Rumah PDRI Bidar Alam 04.jpg|Papan namo
Berkas:Rumah PDRI Bidar Alam 07.jpg|Jendela
Berkas:Rumah PDRI Bidar Alam 05.jpg|Barando muko jo tanggo naik


## Rujuakan
Rumah Rajo Aia Bangih

**Rumah Rajo Aia Bangih** atau **Rumah Gadang Aia Bangih** marupokan bukti adonyo Karajaan Air Bangis pado maso lalu. Hal iko mampauek baso Nagari Aia Bangih mampunyoi bukti sijarah salain makam Syarif Muhammad. Rumah gadang iko barado di Nagari Aia Bangih Kecamatan Sungai Beremas, Kabupaten Pasaman Barat, Provinsi Sumatera Barat. Bangunan iko marupokan cagar budayo nan ditetapkan dek Bupati Pasaman Barat pado tanggal 17 Desember 2020.

## Bantuak bangunan

Rumah Rajo Aia Bangiih sacaro arsitektur manyarupoi struktur parumahan lokal sarupo rumah pangguang atau rumah gadang nan hampia sadoalah elemen strukturalnyo tabuek dari kayu. Rumah Rajo Aia Bangih mamiliki denah lantai sagi ampek, ukuran panjang 25 meter jo leba 9,5 meter. Bangunan utamo baukuran 21 meter x 9,5 meter, jo barando baukuran 9,5 meter x 4,5 meter.

Atoknyo babantuak piramida sagi tigo dan tabuek dari seng. Rumah ko ditopang dek babarapo tiang kayu, nan tatap asli. Lantainyo tabuek dari kayu asli. Dimuko rumah ado barando. Barando ko baukuran panjang 9,5 meter jo leba 4,5 meter sarato tabuek dari kayu. Inyo ditopang dek lapan tiang kayu baukia nan dicat kuniang jo merah bata. Sisi-sisi barando juo dihiasi jo paga hias. Barandanyo tampak cukuik laweh untuak manampuang tamu karajaan di maso lalu. Berandanyo mampunyoi lantai kayu jo babarapo tampek duduak.

Pintu rumah maambiak unsur arsitektur lokal jo bantuak tinggi. Pintu rumah masih dalam kondisi asli, tamasuak gagang pintu. Pintu rumah maadok ka arah utara (jalan gadang). Pintu rumah baukuran ri 2 m, bagian ateh pintu dilengkapi jo ornamen babantuak medali nan juo bafungsi sabagai lubang ventilasi. Rumah Rajo Aia Bangih mampunyoi 12 jendela, 2 di sabalah muko, 5 di sabalah kanan jo 5 di sabalah kida. Jendela muko dilengkapi jo hiasan hiasan nan hampia samo jo hiasan hiasan di bagian ateh pintu masuak rumah. Ornamen barupo medali (unsur Balando) jo suluran (unsur lokal) dilapisi jo cat kuniang. Salain itu, bagian bawah rumah gadang, tarutamo tiangnyo, juo manggunoan kayu, bagian bawahnyo dilengkapi jo batu sandi nan marupoan ciri khas bangunan tradisional di Minangkabau pado maso saisuak. Bagian bawah rumah gadang tingginyo sakitar 1 m dari tanah. Di bagian muko rumah, ado janjang ka pintu masuak nan tabuek dari simin. Ado 5 janjang nan ditutuik jo keramik putiah. Dindiang janjang tabuek dari simin, nan kamudian dilapisi jo cat kuniang jo cat merah bata.

## Rujuakan
Candi Awang Maombiak

**Candi Awang Maombiak** atau di sabuik juo jo **Candi Bukik Awang Maombiak** adolah sabuah situs candi kuno nan barado di Kabupaten Dharmasraya, Sumatra Barat. Situs candi iko labiah tapeknyo barado di Jorong Siguntua I (Siguntua Ateh), Nagari Siguntua, Kecamatan Sitiung. Pado maso kiniko, situs candi tasabuik barado dalam kondisi nan agak rusak, sahinggo bantuak arsitektur aslinyo alum dikatahui sacaro utuah kasaluruahan.

## Sijarah
Candi Bukik Awang Maombiak barado di Nagari Siguntua, Provinsi Sumatera Barat. Nama candi iko diambiak dari bahaso Minangkabau, di mano "Awang" bararti rawo, dan "Maombiak" bararti malesak atau bagoyang. Candi iko marupoan detektor sijarah dari peradaban Sungai Batanghari alah ado samanjak abaik ka-7 hinggo akhia abaik ka-15. Candi iko marupoan candi paninggalan Karajaan Malayu Dharmasraya. Candi iko balatar candi Hindu/Budha. Situs Candi Awang Maombiak iko alah pernah ditaliti dek Puslitarkenas, Balai Sumatera Utara dan BPCB Sumatera Barat. Ekskavasi nan dilakukan pado lokasi tarakhia dilakukan pado tahun 2015 dek BPCB Sumatera Barat.

## Deskripsi
Bangunan nan tasiso nan tadapek Candi Bukik Awang Maombiak tingga tadiri dari bagian kaki candi jo pondasi candi. Kaki candi tadiri dari 2 lapis bata nan langsuang basantuahan jo tanah, sadangkan pado bagian atehnyo barupo lapih lis (ampek pasegi panjang) nan tadiri dari 8 lapih bata. Samantaro itu tamuan profil candi lainnyo indak dapek dipastikan kaduduakan jo posisinyo. Struktur bangunan kaki candi tadiri dari kaki utamo baukuran panjang 12 m sarato jo leba nan kurang labiah 4,5 m mambujua dari arah baraik–timua di sisi salatan. Samantaro untuak bangunan pangambangannyo barasal dari lapih 7 ka ateh maleba ka arah utara sapanjang kurang labiah 7,5 m sarato jo panjang 12 m. Tamuan *makara* mangindikasikan adonyo janjang masuak candi. Dari hasia pabandiangan jo candi Padang Roco dapek diasumsikan bahwasanyo janjang masuak candi kamungkinan barado di sisi utara manghadok ka arah Sungai Batanghari.

## Poto-poto

Berkas:Candi Awang Maombiak 01.jpg|Bagian muko
Berkas:Candi Awang Maombiak 03.jpg|Bangunan utamo candi nan indak jaleh lai
Berkas:Candi Awang Maombiak 07.jpg|Struktur batu bangunan utamo candi
Berkas:Candi Awang Maombiak 02.jpg|Bangunan candi nan dilunduangi pakai atok
Berkas:Candi Awang Maombiak 08.jpg|Batu dari bangunan candi


## Rujuakan
Rumah Gadang Karajaan Padang Laweh

**Rumah Gadang Karajaan Padang Laweh** adolah salah satu rumah gadang paninggalan Karajaan Padang Laweh di kabupaten Dharmasraya, Sumatra Barat, Indonesia. Lokasi rumah gadang iko labiah tapeknyo barado di Nagari Padang Laweh, Kecamatan Padang Laweh, Kabupaten Dharmasraya nan bajarak labiah kurang 30 km dari kantua Bupati Dharmasraya.

## Sijarah
Karajaan Padang Laweh marupoan salah satu karajaan bawahan dari Karajaan Pagaruyung. Karajaan Padang Laweh iko barado di tapi Sungai Batanghari. Rajo-rajo nan mamarintah di Padang Laweh marupoan katurunan langsung dari rombangan nan datang dari Pagaruyung. Kiniko rajo Padang Laweh dipimpin dek Sutan Alif Tuanku Bagindo Sutan Mhammad. Karajaan Padang Laweh mampunyoi wilayah nan cukuik luweh mulai dari daerah sakitaran aliran Batanghari yaitu Padang laweh jo daerah Batu Rijal nan disabuik juo sabagai daerah induk/inti Padang Laweh. Karajaan iko mampunyoi 4 lareh yaitunyo Lareh Batanghari, Lareh Piruko, Lareh Siat, dan daerah rantau. Karajaan Padang Laweh punyo babarapo paninggalan sijarah nan masih dapek dicaliak dimaso kini ko dan masih batahan sampai kiniko, salah satunyo iolah Rumah Gadang Karajaan Padang Laweh.

## Bantuak Rumah Gadang
Rumah Gadang Kerajaan Padang Laweh tabuek dari bahan kayu nan pado maso kini ko mampuyoi atok lah alah tabuek dari seng nan babantuak gonjong duo buah ditambah gonjong pado bangunan sampiang. Bangunan iko marupoan bangunan ketek nan alah manempe pado bangunan induak, bantuak bangunan dengan gonjongnyo mambujua arah mungko balakang, sadangkan bangunan induaknyo malintang atau manyampiang. Bangunan induknyo baukuran panjang 9,25 m dan leba 4,75 m. Adopun bangunan bilaik sampiang baukuran 6,5 m x 1,8 m, dengan katinggian panggung 50 cm, sarato tiang panyangga 20 buah babantuak pasegi. Panambahan lain pado bangunan adolah ukiran-ukiran dengan motif flora pado bagian depan bangunan. Kondisi Kiniko bangunan barado di antaro bangunan perumahan masyarakaik pado sisi kida jo suok.

## Poto-Poto

Berkas:Rumah Gadang Kerajaan Padang Laweh 01.jpg|Bagian muko
Berkas:Rumah Gadang Kerajaan Padang Laweh 02.jpg|Janjang Rumah Gadang
Berkas:Rumah Gadang Kerajaan Padang Laweh 04.jpg|Pintu Rumah Gadang
Berkas:Rumah Gadang Kerajaan Padang Laweh 07.jpg|Ukiran Rumah Gadang
Berkas:Rumah Gadang Kerajaan Padang Laweh 10.jpg|Rangkiang di Rumah Gadang


## Rujuakan
Karajaan Gupta

**Kakaisaran [[Gupta]]** diparentah dek rajo-rajo Gupta dari taun 320 M inggo 550 M. Wilayahnyo mancakup ampia sadolahan India utara . Periode Gupta dianggap sabagai Zaman Keemasan India dalam bidang sains, matematika, astronomi, agamo, jo filsafat.  Kadamaian pado maso Gupta mambaka pakambangan ilimu jo seni pado maso iko. Para ahli sajarah maagiah peringkat dinasti Gupta basamo-samo jo Dinasti Han, Dinasti Tang, jo Kakaisaran Romawi sabagai model paradaban klasik.

## Sajarah
Dinasti ko didirian dek rajo Sri Gupta pado taun 320 SM; kamudian manjadi karajaan sajak era Chandragupta I. Panguaso dinasti nan paliang tanamo adolah Chandragupta I, Samudragupta jo Chandragupta II alias Vikramaditya . Dinasti Gupta manaklukan kiro-kiro duo puluah satu karajaan, baiak di dalam maupun di lua India, tamasuak karajaan-karajaan Parasika, Huna, Kamboja, suku-suku nan talatak di sabalah barat jo timur lambah Oxus, kinnara, Kirata jo lainnyo. 

Paninggalan budayo sarupo bangunan, pahatan jo gambar nan sangaik luar biaso. Maso Gupta mahasilkan urang-urang cadiak sarupo Kalidasa, Aryabhata, Varahamihira, Wisnu Sharma jo Vatsyayana nan mambuek kamajuan gadang dalam banyak bidang akademik. Pangatur sains jo politik mancapai katinggian baru pado maso Gupta. Hubungan padagangan nan kuaik juo manjadian wilayah iko sabagai pusek budayo nan pantiang jo manjadian wilayah iko sabagai basis dari mano untuak mampangaruahi karajaan-karajaan jo wilayah-wilayah dakeknyo yaitu Burma, Sri Lanka, kapulauan Indonesia jo Indocina. 

## Daftar Rajo-rajo Gupta

## Runtuah
Sasudah maningganyo Rajo Chandragupta II, Kakaisaran Gupta manurun. Hal iko juo manjatuahkan India ka zaman kalam labiah kurang salamo duo abaik, pado maso pamarintahan Rajo Skandagupta, cucu Rajo Chandragupta II. 

Kakaisaran iko akhianyo runtuah dek banyak faktor sarupo kahilangan wilayah jo panguasoan karajaan nan disababkan dek invasi atau pambarontakan dek urang-urang Huna (Kidarite jo Alchon Hun) dari Asia Tangah .  Sabuah panalitian taun 2019 dek arkeolog Shanker Sharma manyimpulkan baso panyabab jatuahnyo karajaan Gupta adolah banjir mahancuakan nan tajadi sakitar patangahan abaik ka-6 di Uttar Pradesh jo Bihar . 

## Rujuakan
Samudragupta

**Samudragupta Agung**, pamimpin Kakaisaran Gupta (335 M – 375 M), sarato ahli warih dari Chandragupta I,  dianggap sabagai salah satu urang hebat jo jenius militer dalam sijarah India manuruik Sejarawan V. A. Smith.

Namonyo diambiak sabagai gala nan sasuai jo kamanangannyo ('samudra' aratinyo 'lautan'). Samudragupta Agung dipicayoi sabagai pilihan ayahnyo sabagai ahli warih, walaupun punyo babarapo adiak laki-laki. Dek karano itu, sabagian urang bapandapek baso salapeh kamatian Chandragupta I, timbua pajuangan untuak tahta nan ditinggakan dek Samudragupta.

Pado maso pamarintahannyo, Dinasti Gupta dapek manguasoi Lambah Sungai Indus jo Lambah Sungai Gangga, sarato manjadian kota Ayodhya sabagai ibu kota karajaan. 

## Rujuakan
Tanduak Afrika

**Tanduak Afrika**, dikenal juo sabagai **Samananjuang Somalia**, adolah sabuah samananjuang gadang jo kawasan geopolitik Afrika Timur. Talatak di bagian paliang timir daratan utamo Afrika, wilayah tu marupokan samananjuang tagadang kaampek di dunia. Kawasan ko tadiri ateh Somaliland, Somalia, Djibouti, Ethiopia, jo Eritrea. Walaupun indak umum, babarapo definisi nan labiah laweh juo mancakuik sabagian atau kasadoan wilayah Kenya jo Sudan. Tanduak Afrika digambaran sabagai kawasan nan mampunyoi arati pantiang sacaro geopolitik jo strategis, karano talatak di sapanjang bateh selatan Lauik Sirah; manjulua ratuihan kilometer ka Taluak Aden, Selat Guardafui, jo Lautan Hindia, sarato babatehan maritim jo Samananjuang Arab.

## Rujuakan
Taluak Aden

**Taluak Aden** adolah taluak paraian dalam di Lautan Hindia nan talatak di antaro Yaman di utara, Lauik Arab di timur, Djibouti di barat, sarato Selat Guardafui, Kapulauan Socotra, Puntland di Somalia, jo Somaliland di selatan. Di barat lauik, taluak ko tahubuang jo Lauik Sirah malalui Selat Bab-el-Mandeb, jo di timur tahubuang jo Lauik Arab. Ka arah barat, taluak ko manyampik manjadi Taluak Tadjoura di Djibouti. Pungguangan Aden mambantang di tangah taluak, jo aktivitas tektonik pado pungguangan tu manyababan taluak tu maleba sakitar 15 mm per tahun.

Jalur paraian ko marupokan bagian dari rute palayaran pantiang Tarusan Suez nan maubungan Lauik Sirah jo Lauik Arab di Lautan Hindia, jo sakitar 21.000 kapa malintehi taluak ko satiok taunnyo. Rute tu acok digunoan untuak mangirim minyak dari Taluak Persia, sahinggo manjadian Taluak Aden sabagai jalur paraian nan sangaik pantiang dalam parekonomian dunia. Kota-kota pantiang sapanjang taluak iolah Aden di Yaman sabagai kota utamo nan manjadi asa namonyo, Zinjibar, Shuqrah, Ahwar, Balhaf, Mukalla, Ash-Shihr, al-Hami, Hadibu, jo Qulensya. Di sisi Afrika tadapek kota Djibouti, Berbera, jo Bosaso.

Walaupun indak mampunyoi fasilitas parikanan komersial baskala gadang, garih pantai taluak ko manopang banyak kota ketek jo kampuang nalayan nan tapisah-pisah. Taluak Aden kayo akan lauak, penyu, jo lobster.

## Rujuakan
Selat Guardafui

**Selat Guardafui** adolah selat lautan di ujuang Tanduak Afrika nan talatak di antaro wilayah Puntland di Somalia jo kagubernuran Socotra di Yaman, di sabalah barat Lauik Arab. Selat tu maubuangan Taluak Aden di utara jo Lautan Hindia di selatan. Namo selat ko baasa dari Tanjuang Guardafui, titiak paliang ujuang dari Tanduak Afrika.

## Geografi
Di barat lauik, selat tu tahubuang jo Taluak Aden, di timur lauik jo Lauik Arab, sarato di selatan jo Lauik Somalia. Jalur palayaran ko mancakuik pulau-pulau Abdul Kuri, Darsah, jo Samhah. Kapa-kapa nan malintehi selat ko manggunoan marcusuar Francesco Crispi di Tanjuang Guardafui sabagai panunjuak navigasi. Di daratan barat pado pasisia Tanduak Afrika, tadepak pamukiman Puntite takah Aluula, Ras Filuk, Tanjung Guardafui, Bereeda, Tohen, jo Bargal.

## Rujuakan
Rumah Gadang Karajaan Pulau Punjung

**Rumah Gadang Karajaan Pulau Punjung** atau biaso disabuik **Rumah Rajo Pulau Punjung** marupokan salah satu situs cagar budaya di Nagari Empat Koto Pulau Punjung, Kecamatan Pulau Punjung, Kabupaten Dharmasraya, Sumatera Barat. Rumah Gadang ko dibangun pado taun 1838 pado zaman Rajo Timbalan, sabalun itu kaluarga karajaan tingga di Rumah Gadang Sungai Dareh. Sasudah Rumah Gadang di Pulau Punjung salasai, pusek karajaan dipindahan ka Pulau Punjung. Sampai kini, Rumah Gadang Kerajaan Pulau Punjung masih diduduki (dihuni) dek ahli waris Kerajaan Pulau Punjung.

## Bantuak bangunan
Rumah Gadang Karajaan Pulau Punjung marupokan rumah adaik khas Minangkabau nan batipe rumah pangguang, bangunannyo maadok ka arah utara. Sacaro kasaluruahan, bangunan ko tabagi manjadi duo ruang, yaitu ruang lua jo ruang dalam. Dindiang lua bangunan utamo di bagian muko tadiri dari duo bagian, iyolah bagian bawah jo bagian ateh. Bagian bawah (lantai) adolah bangunan nan tabuek dari dindiang bata. Bagian iko adolah bagian tambahan nan dibangun kudian dan sabananyo indak ado sabalunnyo. Bagian ateh, nan barado di ateh dindiang bata adolah dindiang kayu. Dindiang kayu ko juo bukan bangunan asli karano bangunan aslinyo adolah kayu ukiran sarupo nan acok ditamukan pado rangkiang.

Di bagian muko bangunan utamo ado 6 jendela nan ukurannyo babeda-beda. Pintu utamo barado di tangah bangunan nan dihubuangkan dek janjang simin batingkek 6 jo panjang 3,40 cm jo leba 1,85 cm. Bagian dalam tadiri dari lantai, dindiang dalam, biliak, jendela jo tiang panyangga Lantainyo tadiri dari limo tingkek, nan masiang-masiang tingginyo 60 cm, 180 cm, 220 cm, jo 228 cm dari tanah. Manuruik Tuanku Sati, lantai-lantai nan tadiri dari babarapo tingkek manandokan baso rumah adaik iko disasuaian jo kaharmonisan suku Koto Piliang . Di lantai paliang bawah sasudah pintu masuak digunoan sabagai tampek duduak urang biaso. Di lantai tangah dakek biliak, dijadian tampek duduak tokoh masyarakaik jo dunsanak, sadangkan di lantai ateh dijadian tampek duduak Tuanku Sati, pajabat karajaan, jo niniak-mamak pamuko adaik.

Bangunan utamonyo babantuak sagi ampek. Dindiang dalamnyo saluruahnyo tabuek dari kayu, sabagian alah diganti jo nan baru. Biliak nan asli kini dikurangi manjadi 5. Ado 6 jendela, 3 di tangah, 2 di suok, jo 1 di kida. Ado 30 tiang sacaro kasaluruahan, tadiri dari 12 tiang utamo di tangah bangunan, 6 tiang panunjang di bagian muko, jo 12 tiang panunjang di balakang bangunan. Salain itu, di sisi barat, tadapek bangunan nan bafungsi sabagai tabuah.

## Galeri poto

Berkas:Rumah Raja Pulau Punjung 02.jpg|Bagian muko
Berkas:Rumah Raja Pulau Punjung 03.jpg|Bagian sampiang
Berkas:Rumah Raja Pulau Punjung 16.jpg|Tiang
Berkas:Rumah Raja Pulau Punjung 06.jpg|Jendela
Berkas:Rumah Raja Pulau Punjung 04.jpg|Barando muko jo janjang naiak
Berkas:Rumah Raja Pulau Punjung 12.jpg|Ukiran
Berkas:Rumah Raja Pulau Punjung 21.jpg|Tabuah


## Rujuakan
Dinasti Nanda

**Dinasti Nanda** barasa dari Magadha di India Kuno . Dinasti Nanda mamarintah karajaan Maghada dari taun 413 SM inggo 322 SM.  Pado puncaknyo, karajaan Nanda tabantang dari Benggala di timur inggo Punjab di barat.  Kamudian dinasti Nanda ditaklukkan dek Chandragupta Maurya, pandiri Kakaisaran Maurya .

## Daftar panguaso Nanda
Dinasti Nanda punyo sambilan rajo nan bakuaso, iyolah: 

* Mahapadma Nanda
* Pandhuka
* Panghupati
* Bhutapala
* Rashtrapala
* Govishanaka
* Dashasidkhaka
* Kaivarta
* Dhana Nanda

## Rujuak-an
Puntland

**Puntland**, sacaro rasmi **Nagara Bagian Puntland Somalia**, adolah sabuah nagara semi-otonom nan maanggap dirinyo sabagai bagian dari Somalia, walaupun indak maakui legitimasi pamarintahan Somalia kini ko. Puntland babatehan jo Somaliland di barat, Taluak Aden di utara, Selat Guardafui di timur lauik, Lautan Hindia, Nagara Bagian Galmudug di selatan, sarato Ethiopia di barat daya. Wilayah tu dibantuak pado tahun 1998 jo marupokan salah ciek nagara bagian federasi Somalia. Puntland talatak di timur lauik Somalia jo ibu kotanyo Garoowe di wilayah Nugal.

Politik Puntland barado dalam karangko republik parlementer di mano presiden jo wakianyo dipiliah dek Parlemen Puntland untuak maso jabatan limo tahun. Parlemen tadiri dari 66 anggota nan dipiliah malalui hak piliah universal satiok limo tahun.

Pado tahun 2016, wilayah tu mampunyoi panduduak sabanyak 4.334.633 jiwa. Wilayah ko tautamo diunyi dek urang-rang dari kalompok etnis Somali, jo suku Darod nan paliang dominan. Salain tu, tadapek pulo sajumlah panduduak dari etnis Mehri. Sakitar 31% panduduaknyo tingga di kota, takah Bosaso, Gardo, Las Anod, Buuhoodle, Badhan, Galdogob, Garoowe, jo Galkayo. Samo jo Somalia, Islam marupokan agamo utamo di wilayah Puntland.

## Rujuakan
Garoowe

**Garoowe** adolah ibu kota Puntland nan talatak di timur lauik Somalia. Kota ko bafungsi sabagai pusek pamarintahan wilayah Nugal jo dikenal karano posisi strategisnyo. Garoowe alah maalami patumbuahan jo pakambangan, manjadi tampek bagi limbago-limbago pamarintahan sarato manyadioan layanan pantiang bagi panduduaknyo. Kota ko barado di wilayah jo iklim semi-kariang, jo parekonomiannyo dipangaruahi dek padagangan, bataranak, sarato patanian.

Distrik Garoowe sacaro kasadoan dipakiroan mampunyoi panduduak sabanyak 190.000 jiwa. Garoowe diunyi dek urang Somali dari klan Darod, khususnya Majerteen, Leelkase, Dhulbahante, Mehri, jo Awrtable, sarato tadapek pulo komunitas Madhibaan. Salain itu, kota ko juo manampuang sajumlah pangungsi internal.

## Rujuakan
Skala Richter

**Skala Richter**, disabuik juo **skala magnitudo Richter** atau **skala Gutenberg–Richter**, adolah suatu ukuran kakuatan gampo bumi nan dikambangan dek Charles Richter basamo Beno Gutenberg, jo dipublikasian dalam makalah tahun 1935, di mano inyo manyabuiknyo “skala magnitudo”. Skala ko kamudian dipelokan jo diagiah namo baru sabagai skala magnitudo lokal, jo notasi ML atau .

Karano babagai kalamahan dari skala ML nan asli, sabagian gadang otoritaih seismologi kini manggunoan skala lain nan sarupo, takah skala magnitudo momen (), untuak malaporan kakuatan gampo. Namun, banyak media nan salah manyabuiknyo aabagai magnitudo “Richter”. Kasadoan skala magnitudo tetap mampatahankan sifat logaritmik dari skala asli jo disasuaian agar mampunyoi nilai numerik nan kurang labiah sabandiang (biasonyo pado rantang tangah skala). Karano variasi dalam gampo bumi, pantiang untuak dipahami bahwa skala Richter manggunoan logaritma basis 10 samato-mato untuak mambuek pangukuan labiah murah ditangani (misalnyo, gampo bamagnitudo 3 bararti faktor 10³, samantaro gampo bamagnitudo 5 bararti faktor 10⁵ jo mahasian catatan seismometer 100 kali labiah gadang).

## Rujuakan

## Bibliografi

 
*.
*
*, NUREG/CR-1457.
*.
*.
*.
*.
*.
*.
K. P. Sharma Oli

**Khadga Prasad Sharma Oli** (), nan labiah dikenal sabagai **K. P. Sharma Oli** atau **K. P. Oli**, adolah surang politikus Nepal nan tigo kali manjabaik sabagai Pardana Mantari Nepal yakni pado pariode 2015–2016, 2018–2021, jo 2024–2025. Sajak 2014, inyo manjabaik sabagai katua Partai Komunih Nepal (Marxis–Leninis Basatu). Salain itu, Oli alah manjadi anggota parlemen sajak 2017.

Oli manantang blokade Nepal tahun 2015 nan dilakuan dek komunitas Madhesi. Inyo mampakuek hubuangan jo Cino sabagai alternatif dari ikatan dagang Nepal nan sacaro tradisional labiah dakek jo India. Maso jabatannyo sabagai pardana mantari acok manuai kontroversi karano acok manggunoan kato-kato sindia, sikap bamusuahan tahadok pangkritik jo media, sarato tuduahan mamaliaro praktik kronisme jo korupsi. Pado 9 September 2025, inyo maunduan diri dari jabatannyo sasudah tajadinyo unjuak raso Ganarasi Z.

## Rujuakan
Jair Bolsonaro

**Jair Messias Bolsonaro** () adolah surang politikus Brasil jo mantan perwira militer nan manjabaik sabagai Presiden Brasil dari tahun 2019 hinggo 2023. Sabalunnyo, inyo manjabaik sabagai anggota Dewan Deputi dari tahun 1991 hinggo 2019. Dikenal jo pandangan konservatif sayok suok, inyo manantang panikahan sasamo jinih, aborsi, jo sekularisme, sarato mandoroang hubuangan labiah dakek jo Amerika Sarikaik, Israel, jo BRICS.

Sabagai presiden, inyo fokus pado pamuliahan ekonomi pasca krisis 2014, manurunan tingkek kriminal, namun manuai kritik karano mampacapek deforestasi Amazon jo maremehan pandemi Covid-19. Inyo kalah dari Luiz Inácio Lula da Silva dalam pamilu 2022.

Sasudah tu, Bolsonaro didakwa marencanaan kudeta, didiskualifikasi dari politik hinggo 2030, jo pado 2025 dijatuahi hukuman 27 tahun 3 bulan pinjaro ateh tuduahan manyalahgunoan kuaso jo upayo marusak pamilu.

## Rujuakan
Politik suok jauah

**Politik sayok suok ekstrem**, nan acok disabuik **ekstremisme sayok suok**, mancakuik babagai ideologi nan ditandoi dek ultrakonservatisme, otoritarianisme, ultranasionalisme, antikomunisme radikal, jo nativisme. Spektrum politik ko barado di ujuang paliang suok, babedo jo ideologi sayok suok aruih utamo karano manolak norma-norma demokrasi liberal sarato manakanan pandangan eksklusif. Sacaro historis, ideologi ko mancakuik konservatisme reaksioner, fasisme, jo Nazisme; samantaro dalam pakambangannyo kini ko juo mancakuik neo-fasisme, neo-Nazisme, supremasisme, sarato babagai garakan lain nan ditandoi dek chauvinisme, xenofobia, jo kayakinan teokratis maupun reaksioner.

Kunci dari pandangan ideologi ko iolah gagasan tentang kamurnian masyarakaik, nan acok maangkek ide manganai komunitas “nasional” atau “etnis” nan homogen. Pandangan ko umumnyo mandoroang organisisme, yakni anggapan bahwa masyarakaik marupokan satu kasatuan alami nan dianggap tarancam dek kabaragaman atau pluralisme moderen.

## Rujuakan

## Bacoan tambahan
* Akkerman, Tjitske, Sarah L. de Lange and Matthijs Rooduijn, eds. *Radical Right-Wing Populist Parties in Western Europe* (2016)
* 
* Davies, Peter, and Derek Lynch, eds. *The Routledge companion to fascism and the far right* (Psychology Press, 2002).
* 
* 
* Kundnani, A. ''Blind Spot? Security Narratives and Far-Right Violence in Europe'' (International Centre for Counter-TerrorismThe Hague, 2012)
* Lazaridis, Gabriella, Giovanna Campani, and Annie Benveniste (eds.) *The Rise of the Far Right in Europe: Populist Shifts and 'Othering' * (2016)
* Macklin, Graham. "Transnational networking on the far right: The case of Britain and Germany." *West European Politics* 36.1 (2013): 176–198.
* 
* Mieriņa, Inta, and Ilze Koroļeva. "Support for far right ideology and anti‐migrant attitudes among youth in Europe: A comparative analysis." *Sociological Review* 63 (2015): 183–205. online
* Mudde, Cas. *Populist Radical Right Parties in Europe* (2007)
* 
* 
* 
*
Politik sayok suok

**Politik sayok suok** adolah spektrum ideologi politik nan mamandang tatanan jo hierarki sosial tatantu sabagai suatu nan indak taialakan, alami, normal, atau diinginkan. Posisi ko umumnyo didukuang jo manakanan konservatisme, hukum alam, ekonomi, otoritaih, kapamilikan, agamo, atau tradisi. Hierarki jo kaindaksetaraan dapek dipandang sabagai hasia alami dari pabedaan sosial tradisional atau dari pasaiangan dalam ekonomi pasa.

Politik sayok suok dipandang sabagai kabaliakan dari politik sayok kida, jo spektrum politik kida–suok adolah spektrum politik nan paliang umum digunoan. Sayok suok mancakuik kalompok konservatif sosial, konservatif fiskal, sarato libertarian sayok suok. Istilah “suok” jo “sayok suok” alah digunoan baiak sabagai pujian ataupun sabagai cimeeh untuak manggambaran gagasan ekonomi jo sosial nan basipaik neoliberal, konservatif, ataupun fasis.

## Rujuakan

## Bacoan tambahan

* Bacchetta, Paola, and Margaret Power, eds. 2002. *Right-Wing Women: From Conservatives to Extremists around the World*. New York: Routledge.
* Berlet, Chip. 2006. "When Alienation turns Right." In *The Evolution of Alienation: Trauma, Promise, and the Millennium*, edited by Langman, Lauren, and Kalekin-Fishman. Lanham, MD: Rowman & Littlefield. , 
* Davies, Peter. 2002. *The Extreme Right in France, 1789 to the Present: From De Maistre to Le Pen*. New York, NY: Routledge. , .
* Eatwell, Roger. 1999. "Conclusion: The 'End of Ideology'." In *Contemporary Political Ideologies*, edited by R. Eatwell and A. Wright. Continuum International Publishing Group. , .
* —— 2004. "Introduction: the new extreme right challenge." In *Western Democracies and the new Extreme Right Challenge*, edited by R. Eatwell and C. Muddle. London: Routledge. , 
* Fielitz, Maik, and Laura Lotte Laloire, eds. 2016. *Trouble on the Far Right. Contemporary Right-Wing Strategies and Practices in Europe*. Bielefeld: transcript. 
* Gottlieb, Julie, and Clarisse Berethezéne, eds. 2017. *Rethinking right-wing women: Gender and the Conservative Party, 1880s to the present*.
*
Politik sayok kida

**Politik sayok kida** adolah spektrum ideologi politik nan mandukuang jo baupayo mawujuikan kasataraan sosial sarato egalitarianisme, acok kali sabagai bantuak panantangan tahadap hierarki sosial, baiak sacaro kasadoan ataupun hanyo hierarki tatantu. Politik sayok kida umumnyo bafokus ka kapadulian tahadap kalompok masyarakat nan dianggap kurang baruntuang dibandiangan nan lain, sarato mayakini bahwa tadapek kaindaksetaraan nan indak dapek dibanaan jo paralu dikurangi atau dihapuih, malalui caro-caro radikal nan maubah sipaik masyarakat tampek ideologi ko digunoan.

Manuruik Barry Clark, profesor emeritus ilmu ekonomi, pandukuang politik sayok kida “mayakini bahwasanyo pakambangan manusia dapek bakambang sacaro optimal katiko individu talibaik dalam hubuangan nan kooperatif jo saliang manghormati, nan hanyo dapek tumbuah jikok perbedaan balabiahan dalam status, kuaso, jo harato bando dihapuihan”.

Kini ko, ideologi takah liberalisme sosial jo sosial demokrasi dianggap sabagai bagian dari spektrum tangah-kida, samantaro istilah “kida” umumnyo digunoan untuak garakan nan labiah kritis tahadap kapitalisme, tamasuak garakan pakarajo, sosialisme, anarkisme, komunisme, marxisme, jo sindikalisme, nan masiang-masiang mandapekan pangaruah pado abaik ka-19 jo 20. Salain tu, istilah sayok kida juo digunoan pado babagai garakan sosial nan basipaik liberal sacaro budaya jo progresif, takah garakan hak-hak sipil, hak ateh aborsi, multikulturalisme, hak LGBT, garakan anti-parang, sarato garakan lingkuangan iduik, basamo jo babagai partai politik nan mawakiannyo.‌

## Rujuakan